burgasdotpro/wikipedia huggingface dataset:
Pine64

Pine64 je rodina jednodoskových počítačov a názov spoločnosti, ktorá ich vyrába. Ich prvý jednodoskový počítač, Pine A64 bol navrhnutý ako konkurencia pre Raspberry Pi vo výkone aj v cene.
A64 bol najprv financovaný cez Kickstarter crowdfunding v decembri 2015, kde spoločnosť získala vyše 1,4 milióna dolárov.
Počítač bol uvedený v troch variantoch.
Zatiaľ čo 512 MB pracuje iba so systémom Arch Linux a Debian, modely s väčšou pamäťou podporujú aj Android, Remix OS, Windows 10, FreeBSD a Ubuntu.
Jeho recenzent na "Linux.com" bol prekvapený jeho schopnosťou prevádzkovať plné, hoci pomalé, desktopové prostredie Mate pri cene A64. Časopis Make napísal, že najbližšou analógiou k A64 je SnapDragon DragonBoard, s cenou 2 až 3-krát vyššou. "Yahoo News" napísal, že A64 pokračuje trend, ktorý nastolil Raspberry Pi rúcania bariér pre inžinierov.
Spoločnosť v novembri 2016 oznámila svoj ľahký a lacný notebook Pinebook, ktorý beží na počítači Pine A64 a jeho cena bola určená na 89, resp 99 dolárov za 11,6", resp. 14" model.
Kocjan

Kocjan môže byť:
Kocyan

Kocyan je priezvisko, napr.:
Pluricentrický jazyk

Pluricentrický alebo polycentrický spisovný jazyk je jazyk, ktorým hovorí viacero národov, takže má viacero kodifikovaných štandardných verzií, ktoré sa mierne od seba odlišujú. Rozdiely medzi príslušnými variantami sú uvedené v jazykovednej literatúre, (tj. v slovníkoch, gramatike, pravopise) a každý variant je nezávisle kodifikovaný jazykovedcami príslušného národa. Pluricentrický jazyk teda nie je zmesou jazykov, jeho užívatelia hovoria rovnakým jazykom. Každý variant je spisovný, to znamená, že slúži vo všetkých sférach spoločenského života.
Všetky veľké európske jazyky, a aj niektoré mimoeurópske, majú viacero spisovných verzií. Medzi najznámejšie príklady polycentrických jazykov, ktoré sa uvádzajú v sociolingvistickej literatúre, patria: angličtina, nemčina, srbochorvátčina, francúzština, španielčina, portugalčina, arabčina, malajčina, hindustančina, holandčina a arménčina.
Jazyk, ktorý má iba jednu spisovnú verziu, sa nazýva monocentrický napr. japončina, slovenčina, maďarčina alebo ruština.
Kocián (priezvisko)

Kocián je české priezvisko. Najrozšírenejšie je v mestách Praha, Ostrava, Frenštát pod Radhoštěm, Frýdek-Místek a Ostrava. Na Slovensku je najčastejšie v Bratislave.
Známi nositelia.
Pozri v článku Kocián.
Kocian (priezvisko)

Kocian je slovenské a české priezvisko. Na Slovensku je najrozšírenejšie v Trnave, Veľkej Lehote (okres Žarnovica), Považskej Bystrici a Bratislave. V Česku je najčastejšie v mestách Praha, Brno a Frýdek-Místek.
Známi nositelia.
Pozri v článku Kocian.
Republic Records

Republic Records je americká nahrávacia spoločnosť, ktorá funguje ako súčasť Universal Music Group. Vydavateľstvo dotovali Monte a Avery Lipmanovci v roku 1995; neskôr, v roku 1999, bolo spojené s Universal Motown Republic Group. Po odchode Motown Records z Universal Motown Records bolo vydavateľstvo Universal Motown Republic Group zablokované. Dočasne sa pozmenilo na Universal Republic Records v roku 2006, no až v roku 2012 bolo obnovené. Oficiálne sídlo je v meste New York v USA, iné časti sa nachádzajú v Interscope Center v Santa Monike v Kalifornii.
Umelci, ktorí majú v súčasnosti nelimitovanú zmluvu s Republic Records, sú: Aminé, Amy Winehouse, Pearl Jam, 3 Doors Down, Ariana Grande, Black Sabbath, Drake, Florence and the Machine, Jack Johnson, Jessie J, John Mellencamp, Lil Wayne, Lorde, Mika, Nickelback, Nicki Minaj, Kelly Rowland, Stromae a The Weeknd.
Kotzian (priezvisko)

Kotzian je priezvisko, ktoré vzniklo nemeckým zápisom priezviska Kocián alebo Kocian. V Česku je najčastejšie v mestách Brno a Kravaře (okres Opava). Na Slovensku sa v roku 1995 vyskytovalo len raz – v bratislavskej mestskej časti Petržalka.
Známi nositelia.
Pozri v článku Kotzian.
Kotian (priezvisko)

Kotian je slovenské priezvisko. Je rozšírené predovšetkým v okrese Prievidza, najviac (s výrazným odstupom) v obci Jalovec, potom v Prievidzi a Ráztočne. V Česku je veľmi zriedkavé, s najväčším výskytom v Žamberku (okres Ústí nad Orlicí).
Známi nositelia.
Pozri v článku Kotian.
Kotian

Kotian je priezvisko, pozri Kotian (priezvisko), napr.:
Beyoncé (album)

Beyoncé je piaty štúdiový album americkej speváčky Beyoncé, ktorý bol vydaný 13. decembra 2013 prostredníctvom Parkwood Entertainment a Columbia Records. Vyvinutý ako „vizuálny album“, piesne sprevádzajú krátke filmy, ktoré ilustrujú hudobné koncepty vymyslené počas výroby. Album má temné, intímne prvky, zahŕňajúce feministické témy sexu, monogamnej lásky a vzťahových otázok, inšpirovaných túžbou Beyoncé presadzovať svoju kreatívnu slobodu.
Počiatočné nahrávanie albumu začalo v New Yorku, kam Beyoncé pozvala producentov a skladateľov, aby spolu s ňou mesiac žili. V nasledujúcom roku počas rozsiahleho turné sa album zmenil, keď sa snažila vytvoriť vizuálny sprievod k svojim piesňam a pokračovať v nahrávaní s elektronickým producentom a rockovým hudobníkom Boots. Ich spolupráca viedla k sonickejšiemu experimentálnemu materiálu, ktorý spojil súčasnú R&amp;B s elektronickou a soulovou hudbou. Počas tohto obdobia boli piesne a videá z albumu v prísnom utajení, keďže Beyoncé plánovala neočakané vydanie.
"Beyoncé" bol digitálne vydaný na iTunes Store bez vopred dohodnutého oznámenia alebo propagácie. Debutoval na prvej priečke amerického rebríčku "Billboard" 200, čím sa stal speváčkiným piatym za sebou idúcim albumom číslo jeden v krajine. V USA sa počas prvých troch dní predalo 617 tisíc kópií a celosvetovo 828,773 kópií. Stal sa najrýchlejšie predávajúcim albumom v histórii iTunes Store až do roku 2015, kedy ho prekonal album "25" od britskej speváčky Adele. V novembri 2014 bol opäť vydaný ako časť platinovej edície, spolu s EP s novými piesňami. Obdržal pozitívny ohlas od kritikov, ktorí chválili jeho produkciu, skúmanie sexuality a speváčkine vokály. Do novembra 2014 sa predalo 5 milión kópií. Z albumu vyšli ako single piesne „XO“, „Drunk in Love“, „Partition“ a „Pretty Hurts“.
Henri Giffard

Henri Giffard (* 8. február 1825, Paríž, Francúzsko† 15. apríl 1882, tamže) bol francúzsky inžinier, vynálezca parného injektoru a konštruktér prvej riaditeľnej vzducholode.
Životopis.
Po vyštudovaní "Lycée Condorcet" nastúpil ako technický inžinier železnice v St. Germain. Tam sa venoval zlepšovaniu parných rušňov. V roku 1851 si dal patentovať použitie parného stroja pre pohon vzducholode. V roku 1852 zostrojil prvú známu riaditeľnú vzducholoď.
24. septembra 1852 uskutočnil prvý úspešný riadený 27 km dlhý let z Paríža do Élancourtu.
V roku 1863 dostal Rad čestnej légie.
V roku 1882 spáchal samovraždu kvôli slepote, je pochovaný na Cimetière du Père-Lachaise (21. divízia).
Je jedným zo 72 významných mužov, ktorých meno je zapísané na Eiffelovej veži v Paríži..
Elementárna aritmetika

Elementárna aritmetika je ľahšia časť aritmetiky, ktorá obsahuje operácie sčítanie, odčítanie, násobenie a delenie. Dôležité je nezamieňať ju s odvetvím matematickej logiky zvaným elementárna funkčná aritmetika (EFA).
Elementárna aritmetika začína s prirodzenými číslami a písanými symbolmi (číslicami), ktoré ich reprezentujú.
Zoziv

Zoziv () môže byť:
Majstrovstvá Európy v póle žien 2017

Majstrovstvá Európy v póle žien 2017 bol prvý turnaj majstrovstiev Európy v jazdeckom póle žien, ktoré organizuje Medzinárodná federácia póla (FIP). Konal sa v dňoch od 30. apríla7. mája 2017 v obci Apremont, vo Francúzsku, za účasti 4 tímov. Francúzsko predtým organizovalo 2 európske šampionáty mužov, oba v Chantilly. Všetky zápasy sa odohrali v areáli "Polo Club du Domaine de Chantilly". Víťazom sa stalo Taliansko, ktoré vo finálovom stretnutí zvíťazilo nad domácim Francúzskom.
Turnaj žien sa uskutočnil spolu s európskou kvalifikáciou mužov na Majstrovstvá sveta 2017.
Louis Clément Breguet

Louis Clément François Breguet (["lui kléman fransoa brege"], * 22. december 1804, Paríž, Francúzsko† 27. október 1883, tamže) bol francúzsky hodinár, fyzik a vynálezca, ktorý sa podieľal na vynáleze a zavedení telegrafie.
Životopis.
Ako vnuk slávneho hodinára A. L. Bregueta sa vyučil za hodinára vo Švajčiarsku.
V roku 1833 prevzal od svojho otca Antoine Louisa Bregueta rodinnú firmu a vyrábal hlavne námorné aj astronomické chronometre a komplikované vreckové hodinky, ale zaujímal sa predovšetkým o elektrotechniku. V roku 1844 bol poverený výstavbou experimentálnej telegrafnej linky na železničnej trati ParížRouen a v roku 1856 postavil centrálnu sieť verejných hodín v Lyone. V roku 1866 si dal patentovať hodiny riadené veľkou ladičkou namiesto kyvadla. V roku 1870 zveril riadenie firmy Edwardovi Brownovi, ktorého rodina ju potom sto rokov viedla, a sám sa venoval svojim pokusom a telegrafii.
Skonštruoval rotujúce zrkadlo, ktorým Fizzeau a Foucault merali rýchlosť svetla. Spolu s Antoine Massonom vynašli cievku, ktorá je po vylepšení Ruhmkorffom známa ako Ruhmkorffova cievka.
Roku 1845 bol vyznamenaný Radom čestnej légie, v roku 1874 bol zvolený za čestného člena francúzskej akadémie vied. a v roku 1877 sa stal dôstojníkom Radu čestnej légie. Je tiež jedným zo 72 významných mužov, ktorých meno je zapísané na Eiffelovej veži v Paríži.
V manželstve s Eugénie Caroline Lassieurovou (* 1815† 1889) sa narodili dve deti, dcéra Louise (* 1847† 1930) a syn Antoine (* 1851† 1882), ktorý pokračoval v otcových aktivitách. Spoločne sa stretli s Bellom a získali licenciu na výrobu jeho telefónov pre francúzsky trh. Jeho vnuk Louis Charles Breguet bol letecký konštruktér a priekopník letectva.
Bulharské vzdušné sily

Bulharské vzdušné sily (oficiálne: Vzdušné sily Bulharskej republiky; ) predstavujú leteckú zložku Bulharskej armády. V súčasnosti majú asi 5824 príslušníkov aktívneho personálu a 63 lietadiel.
História.
Bulharské vzdušné sily boli oficiálne založené dňa 20. apríla 1906. Pozostávali zo vzducholodí s názvom Sofia 1, ktoré boli určené na spravodajské operácie bulharskej armády. V roku 1910 bol do Bulharska pozvaný ruský letecký konštruktér Boris Maslennikov, aby predviedol svoju modifikáciu francúzskeho lietadla Farman III. Po tejto demonštrácii sa bulharská vláda rozhodla vybaviť armádu lietadlami. V roku 1912 získalo bulharské letectvo svoje prvé lietadlo - Blériot XXI. Prvý let na ňom vykonal dňa 13. augusta toho istého roka pilot Simeon Petrov.
Prvá balkánska vojna.
Dňa 15. októbra 1912 uskutočnilo letectvo prieskumné misie, pri ktorých získavalo informácie o počte a rozmiestnení tureckých jednotiek. Už nasledujúci deň začali piloti Radul Milkov a Prodan Tarakčiev zhadzovať na tureckú armádu bomby. Tým sa stali prvými pilotmi v histórii bulharského letectva, ktorí sa zúčastnili bojovej misie. Počas obliehania Adrianople používali bulharskí piloti lietadlá nielen na vojenské účely, ale aj ako prví z nich zhadzovali letáky.
Letecké základne.
3. letecká základňa Graf Ignatievo - Mikojan-Gurevič MiG-29, Aero L-39 Albatros, Pilatus PC-12
24. letecká základňa Krumovo - Eurocopter AS532 Cougar, Mil Mi-17, Bell 206, Antonov An-30, Alenia C-27J Spartan
22. letecká základňa Bezmer - Suchoj Su-25
Byzantské kostoly rumunského Moldavska

Byzantské kostoly rumunského Moldavska je súbor ôsmich sakrálnych stavieb rumunskej pravoslávnej cirkvi v historickom regióne Južná Bukovina a Moldavsko
Chrámy boli postavené v 15. a 16. storočí na území vtedajšieho Moldavského kniežatstva za vlády Štefana III. Veľkého a Petru Rareșa. V roku 1993 bolo 7 z nich pod názvom Moldavské chrámy () zapísaných na zoznam svetového kultúrneho dedičstva UNESCO, následne v roku 2010 bol na tento zoznam doplnený kostol Zmŕtvychvstania Pána v Sucevițe. Väčšina kostolov sa nachádza v modernej župe Suceava.
Vonkajšie fasády kostolov sú pokryté freskami, ktoré sú výnimočným majstrovským dielom byzantského umenia a zachytávajú rozsiahle cykly náboženských motívov a príbehov. Kostoly sú väčšinou umiestnené vo vnútornom nádvorí opevnených kláštorov. V regióne severného Rumunska sa nachádza viac podobných kostolov, ktoré však nie sú pod ochranou UNESCO.
Drevené kostoly v oblasti Maramureș

Drevené kostoly v oblasti Maramureș je súbor kostolov v oblasti Maramureș v Rumunsku.
Tieto kostoly predstavujú výnimočné príklady ľudovej architektúry. Tradícia drevených stavieb v regióne siaha do stredoveku, dochované kostoly však pochádzajú až zo 17. až 19. storočia. V roku 1999 bolo 9 kostolov zapísaných na zoznam svetového kultúrneho dedičstva UNESCO, ale v historickom regióne Maramureș (dnes rozdelenom medzi Rumunsko a Ukrajinu) sa nachádza približne 50 ďalších drevených kostolov.
Najčastejšie bolo používané bukové, dubové, jedľové či brestové drevo. Pre všetky kostoly je charakteristické umiestnenie úzkej, vysokej veže do západného priečelia stavby a šindľová strecha. Interiér chrámov je zdobený nástenným maľbami - freskami, ktoré zachytávajú rôzne výjavy zo Starého zákona, či zo života rôznych svätcov a svätíc.
United States Air Forces in Europe – Air Forces Africa

United States Air Forces in Europe – Air Forces Africa (skratka: USAFE-AFAFRICA; doslova: "Vzdušné sily Spojených štátov v Európe – Vzdušné sily v Afrike") sú jedným z hlavných veliteľstiev Vzdušných síl Spojených štátov ("United States Air Force", "USAF") a zároveň súčasťou Európskeho ("United States European Command", "USEUCOM") a Afrického veliteľstva USA ("United States Africa Command", "USAFRICOM"). Vzdušné sily USA v Európe a Afrike plánujú, vykonávajú, riadia, koordinujú a podporujú letecké a vesmírne operácie v Európe, častiach Ázie a celej Afrike s výnimkou Egypta, aby presadili záujmy USA a NATO.
Veliteľstvo USAFE-AFAFRICA je dislokované na základni Ramstein v Nemecku. Vzdušné sily Spojených štátov v Európe a Afrike vznikli 7. augusta 1945 pod názvom "United States Air Forces in Europe" ("USAFE"). Počas studenej vojny mali dôležitú úlohu vo vojensko-politickej situácii v Európe. Ich jednotky sa zúčastnili všetkých dôležitých operácií v povojnovej histórii kontinentu, napríklad leteckého zásobovania Berlína, Suezskej krízy aj operácie Púštna búrka atď. Súčasný názov majú od 20. apríla 2012. U Vzdušných síl USA v Európe a Afrike slúži 23 805 príslušníkov a majú k dispozícii 203 lietadiel a vrtuľníkov.
Tešio

Tešio () môže byť:
Akumulátor elektrickej energie

Akumulátor elektrickej energie alebo batéria pre uchovanie elektrickej energie je zariadenie, s účelom uloženia elektrickej energie z alternatívnych obnoviteľných zdrojov (solárne panely, vodná turbína, veterná turbína) v čase ich činnosti a následná spotreba elektrickej energie z akumulátora v čase ich nečinnosti (neprítomnosť vonkajších vplyvov).
Takýto akumulátor býva doplnený inteligentnou riadiacou jednotkou, ktorá riadi tok elektrickej energie medzi alternatívnym zdrojom, batériou a verejnou sieťou pri dodávke pre jednotlivé elektrické spotrebiče.
Bezpečnosť.
Bezpečnosť akumulátora elektrickej energie je najčastejšie vykonávaná prostredníctvom redudantných prvkov, tj. v prípade poruchy jedného z bezpečnostných prvkov je jeho funkčnosť zabezpečená iným. Voľba bezpečnostných prvkov je individuálna a závisí na zariadení a výrobcovi.
Vnútorná bezpečnosť systému (zabezpečenie samotného akumulátora) je závislá od spínačov medzi jednotlivými akumulátorovými blokmi, čo znamená, že znefunkčnenie jedného bloku (v prípade jeho poruchy) neznefunkční celý systém. Ten funguje ďalej, ale so zníženou kapacitou.
Zmeny v topológii elektrickej siete.
V minulosti bolo výhodnejšie vyrábať a rozvádzať elektrinu v rámci centralizovaného systému. To znamená, že elektrina bola vyrobená v elektrárni (jadrová elektráreň, vodná elektráreň a pod.) a následne prostredníctvom nadzemnej alebo podzemnej elektrickej siete doručená do transformátora pod vysokým napätím, kde bola stransformovaná na nízke napätia 380V na 3 fázy a distribuovaná do jednotlivých odberných miest.
Dnes vďaka rozmachu zariadení na získavanie energie z obnoviteľných zdrojov a akumulátorov elektrickej energie, ktoré sú čoraz lacnejšie, menšie a ľahšie, je výhodné budovať decentralizovanú sieť, to znamená, že okrem odberu elektrickej energie z centralizovanej verejnej siete, môže domácnosť či prevádzka mať ešte vlastnú,  malú elektráreň, ktorá je však závislá od vonkajších vplyvov (slnko, vietor alebo voda). Ak sú vonkajšie vplyvy priaznivé a výkon alternatívnej elektrárne dostačujúci, prioritne je elektrická energia spotrebovaná odtiaľto.
V prípade, že je spotreba odberného miesta vyššia ako možnosti alternatívnej elektrárne, rozdiel príkonu sa dopĺňa z verejnej siete.
Papias

Papias môže byť:
Papias z Afrodisiady

Papias () bol starogrécky sochár.
Sochár Papias pochádzal z maloázijskej Afrodisiady. Činný bol pravdepodne v druhom storočí pred Kr. (nemôžeme si byť ale istí, či sú signatúry na objavených sochách prepísané z pôvodných sôch alebo nie)
Pripisujú sa mu originály sôch (alebo tieto kópie) dvoch kentaurov objavených v roku 1736 v Hadriánovej vile mesta Tivoli (starého a mladého kentaura, zhotovených v 2. storočí), ktoré podľa signatúr zhotovil so svojim rodákom Aristeom. Oboch umelcov pri tvorbe týchto diel ovplyvnila maloázijská helenistická škola, ktorá sa rada vyjadrovala metaforicky podobnými evokáciami. Starý kentaur (z múzea Louvre v Paríži) je zviazaný rukami za chrbtom, je bezmocný a nemôže sa brániť pred mučiacim ho Erosom, ktorý mu sedí na chrbte. Mladý kentaur (Kapitolské múzeum v Ríme) beží a šťastne lúska prstami. Svojimi črtami pripomína viac satyra (malé rožky, špicaté uši) než kentaura.
Afrodisias

Afrodisias () môže byť:
Boéthos

Boéthos () môže byť:
Slovenská florbalová 1. liga žien

Slovenská florbalová 1. liga žien je druhá najvyššia slovenská florbalová súťaž žien. Prebieha od roku 2009 a organizuje ju Slovenský zväz florbalu (SZFB). Do roku 2012 niesla názov II. liga. Do najvyššej súťažeextraligynepostupuje priamo žiadne družstvo, ale víťaz sa kvalifikuje do baráže proti porazenému tímu play-down extraligy. Keďže nižšia súťaž ako 1. liga zatiaľ nie je, žiadne družstvo nezostupuje. Ide o otvorenú súťaž, takže sa do nej môže prihlásiť každý. Do extraligy nemôžu postúpiť "B" tímy klubov, ktorých "A" tímy už v extralige súťažia.
Rakov

Rakov môže byť:
Rausu

Rausu () môže byť:
Romeral

Romeral môže byť:
Vojsko protivzdušnej obrany ZSSR

Vojsko protivzdušnej obrany ZSSR () bolo zložkou Sovietskej armády zodpovedajúcou za protivzdušnú obranu územia Sovietskeho zväzu. 
Na rozdiel od západných jednotiek protivzdušnej obrany bolo Vojsko protivzdušnej obrany ZSSR samostatnou zložkou armády, oddelenou od Vzdušných síl ZSSR (VVS ZSSR) a oddielov protivzdušnej obrany pozemného vojska. Počas sovietskej éry bolo prioritne umiestňované na tretie miesto za strategickým raketovým vojskom a pozemným vojskom. Po rozpade ZSSR v roku 1991 pokračovalo vo svojej činnosti ako súčasť Ozbrojených síl Ruskej federácie v rokoch 1992 až 1998.
Štruktúra leteckých jednotiek.
Tento zoznam zobrazuje rozsah pôsobnosti leteckých jednotiek Vojska protivzdušnej obrany ZSSR v roku 1988:
Radivka

Radivka () môže byť:
Rejvíz

Rejvíz môže byť:
Slovenská florbalová extraliga žien 2005/06

Slovenská florbalová extraliga žien v sezóne 2005/06 bol prvý ročník extraligy florbalistiek, najvyššej florbalovej súťaže žien na Slovensku, ktorú kontroluje Slovenský zväz florbalu (SZFB). V súťaži účinkovalo 6 slovenských družstiev, ktoré boli doplnené o 2 účastníkov, ktorí sa do tabuľky o majstra Slovenska nezapočítavali – Slovenské družstvo do 19 rokov a maďarské družstvo ARES Budapešť. Majstrom Slovenska sa stalo družstvo ŠK FBC Dragons Ružinov Bratislava.
Systém súťaže.
Systém súťaže pozostával iba zo základnej časti, v ktorej sa stretol každý s každým dvojkolovo formou miniturnajov.
Aristeas z Afrodisiady

Aristeas () bol starogrécky sochár.
Rodiskom sochára Aristea bola maloázijská Afrodisias. Tvoril pravdepodne v druhom storočí pred Kr. (nemôžeme si byť ale istí, či sú signatúry na objavených sochách prepísané z pôvodných sôch alebo nie)
Pripisujú sa mu originály sôch (alebo tieto kópie) dvoch kentaurov objavených v roku 1736 v Hadriánovej vile mesta Tivoli (starého a mladého kentaura, zhotovených v 2. storočí, zachovalo sa z nich niekoľko kópií), ktoré podľa signatúr zhotovil so svojim rodákom Papiom. Oboch umelcov pri tvorbe týchto diel ovplyvnila maloázijská helenistická škola, ktorá sa rada vyjadrovala metaforicky podobnými evokáciami. Starý kentaur (z múzea Louvre v Paríži) má ruky zviazané za chrbtom a je bezmocný pred mučiacim ho Erosom, ktorý mu sedí na chrbte. Mladý kentaur (Kapitolské múzeum v Ríme) beží a šťastne lúska prstami. Svojimi črtami pripomína viac satyra (malé rožky, špicaté uši) než kentaura.
Pop-up reštaurácia

Pop-up reštaurácia je koncept v gastro podnikaní, pri ktorom organizátor spája gastronómiu s iným kultúrnym alebo zážitkovým aspektom. Jej cieľom je ponúknuť návštevníkom nezvyčajný gurmánsky zážitok. Cieľovou skupinou tohto typu podnikania sú ľudia, ktorý chcú okrem jedla zažiť aj dobrodružstvo.
Pop-up reštaurácie sa otvárajú krátkodobo, čiže niekedy len na jeden deň, týždeň alebo mesiac. Slúžia aj ako nástroj propagácie reštaurácie, šefkuchára, produktov alebo aj charity, festivalu či verejnej zbierky.
Miesto pre pop-up reštauráciu.
Najjednoduchšie je otvorenie pop-up reštaurácie už na mieste, kde je vytvorené kuchynské a stolovacie zázemie. To znamená v existujúcich reštauráciach, ktoré sú otvorené len určitú časť dňa (napr. len počas raňajok a obedov) alebo zariadená reštaurácia, ktorá sa dlhodobo neprenajíma.
Pop-up reštaurácia sa dá otvoriť aj na netradičných miestach ako skatepark, v prírode, múzeu či galérií. Sú však tak navýšené náklady na zariadenie kuchyne a jedálne.
Restaurant Day.
V tento deň si môže otvoriť svoju jednodňovú pop-reštauráciu ktokoľvek. Tento koncept vznikol v roku 2011 vo Fínsku, kde Restaurant Day () mal propagovať gastronomickú kultúru a priniesť nové recepty a inšpirácie do gastronómie. V roku 2015 už do tohto projektu bolo zapojených 1698 pop-up reštaurácií v 35 krajinách sveta, medzi ktoré patrí aj Bratislava, Praha a Viedeň.
Moskovské rokovania

Moskovské rokovania môžu byť:
Sedmokrásková ulica (Bratislava)

Sedmokrásková ulica v Bratislave sa nachádza v mestskej časti Ružinov, miestna časť Trávniky a nazvaná bola podľa kvetu sedmokráska.
Ulica vznikla na lúke vedľa Astrovej ulice začiatkom 80-tych rokov 20. storočia stavbou 12-poschodových panelových domov.
Po roku 2000 začala úprava terénu pri Ružinovskom jazere a v rokoch 2004-5 postavili bytový dom Mondrian s 9 nadzemnými podlažiami, ktorého vrchné 2 poschodia inšpiroval podobný, ale nižší objekt v holandskom meste Sittard, postavený v roku 1995.
Slovenská florbalová extraliga žien 2006/07

Slovenská florbalová extraliga žien v sezóne 2006/07 bol 2. ročník extraligy florbalistiek, najvyššej florbalovej súťaže žien na Slovensku, ktorú kontroluje Slovenský zväz florbalu (SZFB). V súťaži účinkovalo 8 slovenských družstiev, ktoré boli opäť doplnené o maďarské družstvo ARES Budapešť. Liga niesla mediálny názov Carat extraliga. Majstrom Slovenska sa stalo družstvo FBC Strikes Sereď, ktoré vo finálovej sérii prvýkrát organizovaného play-off zvíťazilo nad obhajcom titulu a víťazom základnej častiŠK FBC Dragons Ružinov Bratislava.
Systém súťaže.
Systém súťaže sa oproti minulej sezóne výrazne zmenil. Pozostával zo základnej časti, v ktorej sa stretol každý s každým dvojkolovo formou miniturnajov, po ktorej nasledovalo play-off. Do play-off postúpilo 8 najlepších družstiev po základnej časti (vrátane maďarského družstva) a duely sa hrali na 2 víťazné zápasy. Domáce zápasy play-off sa konali najprv u nižšie nasadeného družstva. 
Účastníci.
Poznámka: ŠK STRAKISS Považská Bystrica, ktorá skončila v minulej sezóne na poslednom mieste, sa do tohoto ročníka neprihlásila.
Vlog

Video blog, skrátene nazývaný vlog, je blog, pri ktorom sa dotknutá osoba nevyjadruje písomne​​, ale ústne, a zároveň pri tom môže točiť seba alebo svoje okolie. Natáčanie vlogov je populárne na platforme YouTube. Človek, ktorý pri svojom vyjadrovaní používa formu video blogu, je video bloger či vloger. Točiť vlogy je pre niektorých ľudí jednoduchšie než písať dlhé odseky; pre diváka býva pôžitok z videa zase zábavnejší. Medzi vlogy sa môžu radiť rôzne inštruktážne videa, humorné videa alebo pravidelné zhrnutie noviniek. Vlog môžeme tiež nazývať podľa pravidelnosti (napríklad denný vlog).
The Office (britský seriál)

The Office je britský mokumentárny sitkom, ktorý sa začal vysielal na stanici BBC Two 9. júla 2001. Tvorcami, scenáristami a režisérmi seriálu sú Ricky Gervais a Stephen Merchant. Seriál sleduje každodenný život zamestnancov pobočky Wernham Hogg Paper Company. Gervais hrá hlavnú postavu, šéfa Davida Brenta.
Dohromady boli nakrútené dve série po šesť častí a dvojdielny vianočný špeciál. Vďaka popularite seriálu vzniklo v ďalších krajinách niekoľko remakeov, napr. americká verzia "The Office".
Dej.
Seriál je naktúrený štýlom dokumentu o pobočke fiktívnej firmy Wernham Hogg Paper Company v meste Slough. Pobočke šéfuje regionálny manažér David Brent, ktorému pomáha jeho pravá ruka a tím líder Gareth Keenan. Brent sa neustále snaží získať priazeň svojich podriadených aj vrstovníkov, čo však kvôli Brentovej povahe často končí fiaskom alebo faux pas.
Vedľajšia dejová línia sleduje vzťah Tima Canterburyho s recepčnou Dawn Tinsley, ktorí často flirtujú aj napriek tomu, že Dawn je zasnúbená so skladníkom Leem.
Ófelión

Ófelión () môže byť:
Let's play

Let's play (skrátene LP, v preklade z angličtiny „poď hrať“) je videozáznam priebehu hrania videohry umiestnený na internete (napr. na YouTube alebo Stream.cz). Hlavným účelom tohto žánru, ktorý vznikol v USA, je previesť diváka hrou a ukázať mu rôzne triky a možné spôsoby dokončenie hry.
Let's play niekedy býva rozlišovaný od Gameplay tým, že Gameplay je len ukážka hry, Let's je prejdenie celou hrou. Pre zhotovovanie videí sa najčastejšie používajú snímacie aplikácie, ako je napr. Fraps. K videám typu Let's play je následne pripojený zvuk, ktorý nahral mikrofón počas hrania. Záznamy bývajú zhotovované spravidla z hier pre jedného hráča, v Česku patrí k najobľúbenejším počítačovým hrám napr. Minecraft alebo World of Warcraft (WoW). U hier, ktoré nemajú jasne určený koniec (napr. Dwarf Fortress), sa zvyčajne na začiatku stanovuje určitý cieľ, aby potom mal divák pri sledovaní predstavu, ako ďaleko od jeho splnenia hráč práve je. Kvalitu nadobudnutého záznamu ovplyvňujú vyjadrovacie schopnosti hráča a jeho skúsenosť s danou hrou.
Vo februári 2017 bol kanálom s najviac odberateľmi, ktorý sa orientuje aj na let's play videa a je registrovaný ako český, GoGoManTV (slovenský „youtuber“).
Youtuber

Youtuber (iné zápisy: nevhodne "YouTuber", nevhodne a zriedkavo "Youtuber"; výslovnosť: [jútjuber]; z  &lt; ) je osoba, ktorá nahráva, vyrába alebo sa vyskytuje vo videách na video-zdieľajúcom webe YouTube. Zriedkavo sa ako youtuber označuje tiež "„niekto, kto vo zvýšenej miere sleduje videá“" na YouTube.
V slovenčine ide o prevzaté podstatné meno v procese zdomácňovania, ktoré sa skloňuje podľa vzoru chlap (ženský ekvivalent youtuberka podľa vzoru žena). Hoci pôvodne išlo o výraz, ktorý bol skôr doménou internetovej subkultúry (a teda používaným v špecifickej skupine používateľov jazyka), s nárastom popularity nahrávania a sledovania videí na YouTube sa zvyšuje aj frekvencia tohto výrazu v bežných jazykových prejavoch i médiách.
Známi youtuberi.
YouTube neposkytuje rebríčky sledovanosti podľa krajín, takže nie je možné presne zistiť, ktoré video je na Slovensku najsledovanejšie avšak Youtuberi a ich kanál sa dá jednoznačne zoradiť podľa počtu odberateľov. Veľa odberateľov majú okrem jednotlivých autorov aj hudobné a filmové vydavateľstvá ale aj kanály Movies (Filmy), Music (Hudba), Gaming, Sport (Šport) a ďalšie vytvorené priamo Youtube.
Najpopulárnejšími videami sú hudobné. V novembri 2020 pesničku Despacito sledovanosti predbehol detský videoklip Baby Shark Dance s 9,7 miliardy pozretiami. Veľa odberateľov teda majú hudobníci ako Justin Bieber, Ed Sheeran, Eminem atď. Podobne na Slovensku, podľa rebríčka od Google, slovenský YouTube v roku 2018 ovládli slovenskí reperi. Prekvapením je, že aj najviac prehrávané hudobné videá sú prevažne tie slovenské. V súčasnosti (november 2020) však duo Spievankovo (Mária Podhradská a Richard Čanaky) má viac ako miliónom odberateľov. Najsledovanejšie resp. najpopulárnejšie video možno zobraziť v rámci videí jedného kanála. Video "Na Hada" od Spievankova má skoro 200 miliónov zobrazení a je teda najsledovanejším slovenským (v slovenčine) videom.
Youtuberi, ako internetové celebrity, nazývané aj influenceri, ktorých každé video sleduje obrovské množstvo ľudí sú celosvetovo napríklad PewDiePie (viac ako sto miliónov odberateľov), MrBeast a CharmX. Už dlhodobo (od roku 2018) je najviac odoberaný youtuber vyjadrujúci sa po slovensky s viac ako 1,8 mil. odberateľmi GoGo (Daniel Sebastian Štrauch), za ním potom Peter Altof "Expl0ited".
Daisy Ridleyová

Daisy Jazz Isobel Ridleyová (* 10. apríl 1992, Londýn, Anglicko, Spojené kráľovstvo) je britská herečka, ktorá v roku 2015 získala medzinárodné uznanie za postavu Rey zo série Star Wars.
Životopis a kariéra.
Celým menom Daisy Jazz Isobel Ridleyová, sa narodila v Londýne, v Spojenom kráľovstve. Jej prastrýko Arnold Ridley, bol dramatický herec. Promovala v roku 2010 na škole Tring Park School for the Performing Arts v Hertfordshiru.
Začínala v menších rolách ako príklad v seriáloch "Tichý svedok" alebo "Pán Selfridge". O dosť viac sa zviditeľnila v roku 2015, keď sa pridala k natáčaniu filmu '. Jej herecký výkon v roli Rey bol bravúrny, a okamžite si ju diváci obľúbili. Tiež sa objaví aj v ďalšej časti '. V roku 2015 získala medzinárodné uznanie za postavu Rey zo série Star Wars. V roku 2017 sa tiež objaví po boku Johnnyho Deppa a Penélope Cruzovej, vo filme "Vražda v Orient Expresse".
Slovenská florbalová extraliga žien 2007/08

Slovenská florbalová extraliga žien v sezóne 2007/08 bol 3. ročník extraligy florbalistiek, najvyššej florbalovej súťaže žien na Slovensku, ktorú kontroluje Slovenský zväz florbalu (SZFB). V súťaži účinkovalo 10 slovenských družstiev, čo je 2 slovenské tímy viac, ako v minulej sezóne. Liga niesla mediálny názov Carat extraliga. Svoj druhý titul získalo družstvo ŠK FBC Dragons Ružinov Bratislava, ktoré vo finálovej sérii zvíťazilo nad ŠK Juventa Žirafa Žilina.
Systém súťaže.
Systém súťaže sa oproti minulej sezóne nezmenil. Pozostával zo základnej časti, v ktorej sa stretol každý s každým dvojkolovo formou miniturnajov, po ktorej nasledovalo play-off. Do play-off postúpilo 8 najlepších družstiev po základnej časti a duely sa hrali na 2 víťazné zápasy. Domáce zápasy play-off sa konali najprv u nižšie nasadeného družstva. 
Účastníci.
Poznámka: Družstvá FireBall Stupava (pre finančné problémy) a maďarský ARES Budapešť, ktoré skončili v minulej sezóne na 9., resp. 5. mieste, sa do tohoto ročníka neprihlásili.
Augusta Viktória Šlezvicko-holštajnská

Augusta Viktória Šlezvicko-holštajnská (celým menom: "Auguste Viktoria Friederike Luise Feodora Jenny von Schleswig-Holstein-Sonderburg-Augustenburg"; * 22. október 1858, Lubsko, Prusko† 11. apríl 1921, Doorn, Holandsko) bola posledná nemecká cisárovná a pruská kráľovná ako prvá manželka Viliama II.
Životopis.
Jej rodičmi boli princ Fridrich VIII. Šlezvicko-holštajnsko-sonderbursko-augustenburský (z vedľajšej línie rodu Oldenburgovcov) a Adléta z Hohenlohe-Langenburg. V roku 1863 vymrela hlavná línia oldenburského rodu, ktorá vládla v Dánskom kráľovstve a súčasne v spojených vojvodstvách Šlezvicko a Holštajnsko. Jej otec si začal nárokovať právo na následníctvo v oboch vojvodstvách ako najbližší mužský potomok Hedvigy zo Schauenburgu.
Rodina.
27. februára 1881 sa v Berlíne vydala za pruského princa Viliama. Viliam a Augusta boli vzdialení príbuzní, ich spoločným predkom bola matka britskej kráľovnej Viktórie, Viktória Sasko-kobursko-saalfeldská. Pár spolu mal sedem detí, šesť synov a jedinú dcéru:
Boéthos z Chalkédónu

Boéthos () bol grécky sochár v 2. storočí pred Kr.
Boéthos pochádzal z maloázijskeho Chalkédónu. Patril medzi slávnych helenistických bronziarov. Činný bol pravdepodne v druhom storočí pred Kr.
V helenistickej dobe sa mnoho starých diel idylického rázu stvárnilo s novým, pôvabnejším akcentom. Takým dielom bolo i dieťa zápasiace s husou, pôvabný výjav vyznačujúci sa ihlanovou kompozíciou, ktoré by mohlo byť paródiou atletických výjavov z predchádzajúcich storočí. Súsošie chlapca s husou viackrát kopírovali, jej originál bol podľa starovekých písomných prameňov dielom Boétha z Chalkédónu.
Toto pôvodné dielo bolo kedysi uložené vo svätyni boha lekárstva Asklépia na gréckom ostrove Kos (dielo mohlo byť aj alegóriou boja proti chorobám). Repliky tejto sochy sú vystavené v múzeách vo Vatikáne, Mníchove, Ženeve a v parížskom múzeu Louvre (susošie z múzea Louvre objavili v roku 1792 vo Villa dei Quintili pri ceste Via Appia, južne od Ríma.)
Medzi Boéthove diela je možné zaradiť aj jeho menom signovaný bronzový pilier s hlavou boha Herma (alebo Dionýza), ktorý objavili vo vraku potopenej lode z okolo roku 100 pred Kr. v oblasti Stredozemného mora pri tuniskom meste Mahdia. Boéthovi sa často pripisujú i signatúry z iných sochárskych diel, je to ale zavádzajúce, pretože v staroveku bolo známych niekoľko rovnomenných umelcov.
Andrej Balogh

Andrej Balogh (iný zápis: Andor Balogh; ; * 5. september 1846, Soľ, Rakúska monarchia, dnes Slovensko† 13. máj 1887, Budapešť, Rakúsko-Uhorsko, dnes Maďarsko) bol uhorský stenograf, advokát a súkromný učiteľ. Bol priekopníkom a propagátorom stenografie v Uhorsku, čím sa stal známym aj v zahraničných odborných kruhoch.
Život.
Narodil sa 5. septembra 1846 v Soli v rodine tunajšieho evanjelického farára Andreja Balogha (maď. "Balogh András"). Študoval na Evanjelickom gymnáziu v Rožňave a následne na Evanjelickom kolégiu v Prešove, kde po ukončení gymnaziálneho štúdia pokračoval v štúdiu práva. V tomto období sa naučil stenografiu a ešte počas štúdia v Prešove viedol kurz stenografie pre poslucháčov práva.
16. septembra 1866 sa zamestnal ako advokátsky koncipient v advokátskej kancelárii Júliusa Ghyczyho (maď. "Ghyczy Gyula") v Pešti. V roku 1867 pracoval s poslancom Uhorského snemu Júliusom Kautzom a 25. septembra 1867 bol prijatý za právneho praktikanta ku Kráľovskej súdnej tabuli. V tomto roku bol tiež zapisovateľom na súde. 28. septembra 1868 ukončil štúdium práva na univerzite a získal advokátsky diplom. V decembri 1868 ho prijali za stenografa do Uhorského snemu.
Venoval sa výučbe stenografie ako profesor na budapeštianskej vyššej reálke a univerzite (12. september 187730. jún 1878). Vydal učebnicu stenografie, niekoľko učebných textov a propagačných brožúr. Založil stenografickú spoločnosť Gabelsberger-egyesület (v doslovnom preklade z maď. „Gabelsbergerov spolok“) a 10. januára 1872 odborný časopis "Gabelsberger Gyorsiró" („Gabelsbergerov stenograf“). Publikoval aj v časopisoch "Belond Miska" („Blázon Miško“), "Fővárosi Lapokba" („Listy hlavného mesta“) a "Ország Világ" („Krajina a svet“). V roku 1875 vydal knižné publikácie "A magyar gyorsírás rendszere" („Systém uhorskej stenografie“) a "Válaszom Markovics Ivánnak" („Moja odpoveď Ivanovi Markovičovi“).
Po ťažkej chorobe zomrel 13. mája 1887 v Budapešti.
František Balogh

František Balogh (* 1850† 16. december 1932, Šahy, ČSR, dnes Slovensko) bol rómsky hudobník, predstaviteľ rómskej hudby.
Život.
Narodil sa v roku 1850 v rodine rómskeho hudobníka Jozefa Balogha a jeho manželky Anny rod. Valentovičovej. Stal sa primášom. Často hrával v Kaštieli Svätého Antona vo Svätom Antone, neďaleko Banskej Štiavnice, bulharskému cárovi Ferdinandovi I. Coburg, ktorý bol posledným obyvateľom kaštieľa (do jesene 1944). Balogh vystupoval aj v zahraničí – v Moskve, Paríži, Viedni a Budapešti. Zosobášil sa s Máriou rod. Štefánikovou. Zomrel 16. decembra 1932 v Šahách.
Studňa lásky

Studňa lásky je historická studňa na Trenčianskom hrade, ktorú podľa povesti ako výkupné dal vykopať turecký veliteľ Omar pre lásku k zajatej manželke Fatime. V skutočnosti studňu vykopala hradná posádka a miestni poddaní.
Na zvýšenie návštevníkov hradu vznikol projekt výťahu v šachte studne, ktorý bude prepravovať turistov na hrad, ale mnoho obyvateľov Trenčína s tým nesúhlasí.
Povesť.
Za čias uhorského palatína Štefana Zápoľského (14341499) bola na Trenčianskom hrade zajatá manželka tureckého vojenského veliteľa (pašu) Omara. Aby ju vyslobodil, sľúbil hradnému pánovi vykopať do skaly studňu, čím sa hrad stane nedobytný. Podľa povesti 3 roky kopalo 300 Turkov do hradnej skaly, až kým sa objavila voda. Oslobodená Fatima na ceste z hradu stratila závoj a na tom mieste dodnes stojí najstarší trenčiansky hostinec zvaný Závoj, dnes reštaurácia Fatima.
Skutočnosť.
Výkop studne začal v rokoch 1530-1540, za účasti hradnej habsburgskej posádky a poddaných hradu. Stavba studne bola dokončená za palatína Alexeja I. Turza. Hĺbka studne je asi 80 metrov, ale je to stečená dažďová voda, nie podzemná voda.
Prepošt

Prepošt je predstavený kapituly – zboru kanonikov. Predstavený katedrálnej kapituly sa nazýva veľprepošt. Titul, hodnosť alebo sídlo prepošta, prípadne majetok ním spravovaný sa nazýva prepoštstvo.
Prepošti často zastávali aj iné funkcie, napríklad bratislavský prepošt Juraj von Schönberg bol vicekancelár prvej bratislavskej univerzity Universitas Istropolitana.
Iné jazyky.
V iných jazykoch je tvar slova odlišný:
Juraj von Schönberg

Juraj von Schönberg (pôvodne "Juraj Peltel") bol prepošt kapituly pri Dóme sv. Martina v Bratislave. Zastával aj ďalšie funkcie:
Organizoval tiež prestavbu Dómu sv. Martina v Bratislave.
Súkromné gymnázium Galileo School

Súkromné gymnázium Galileo School je gymnázium na Dudvážskej ulici, Bratislava - mestská časť Ružinov, miestna časť Podunajské Biskupice. Nachádza sa v budove po bývalej ZŠ Dudvážska, ktorá zanikla roku 2003.
Škola ponúka 2 druhy štúdia:
Slovenská florbalová extraliga žien 2008/09

Slovenská florbalová extraliga žien v sezóne 2008/09 bol 4. ročník extraligy florbalistiek, najvyššej florbalovej súťaže žien na Slovensku, ktorú kontroluje Slovenský zväz florbalu (SZFB). Do súťaže saprihlásilo 12 družstiev, čo je 2 družstvá viac ako v minulej sezóne. Liga niesla v tejto sezóne mediálny názov VIE extraliga. Titul obhájilo družstvo ŠK FBC Dragons Ružinov Bratislava, ktoré vo finálovej sérii vyhralo nad víťazom základnej častiŠK Juventa Žirafa Žilina.
Systém súťaže.
Systém súťaže sa oproti minulej sezóne nezmenil. Pozostával zo základnej časti, v ktorej sa stretol každý s každým dvojkolovo doma a vonku (už nie formou miniturnajov), po ktorej nasledovalo play-off. Do play-off postúpilo 8 najlepších družstiev po základnej časti a duely sa hrali na 2 víťazné zápasy. Domáce zápasy play-off sa konali najprv u vyššie nasadeného družstva. 
Účastníci.
Poznámka: Družstvá FBC Grasshoppers Slávia ŽU Žilina a ŠK FBC Fireblades Bratislava, ktoré skončili v minulej sezóne na 5., resp. 10. mieste, sa do tohoto ročníka neprihlásili.
Výsledky.
Základná skupina.
Poznámka: Družstvo Serede nedohralo sezónu a jeho výsledky boli anulované.
Skutočné príbehy

Skutočné príbehy, počas prvej série Čert nikdy nespí, je slovenský dramatický televízny seriál. Vysielal sa od 11. júla 2016 do 28. februára 2018 na TV JOJ. Seriál je nakrútený poviedkovým štýlom, kde každá časť rozpráva samostatný uzavretý príbeh.
Archibald Hill

Archibald Vivian Hill (* 26. september 1886, Bristol – † 3. jún 1977, Cambridge) bol anglický fyziológ, spoluzakladateľ mnohých odvetví biofyziky a operačného výskumu. Za objavy v oblasti tvorby tepla v svaloch získal roku 1922 Nobelovu cenu za fyziológiu alebo medicínu, spolu s ním bol tohto roku ocenený aj Otto Fritz Meyerhof.
Životopis.
Archibald Hill študoval v Cambridge na Trinity College a na univerzite zostal aj po absolutóriu. Objavil radu zákonitostí vo fyziológii a spolu s Hermannom Helmholtzom býva považovaný za otca biofyziky. V roku 1914 vstúpil do armády, kde okolo seba zhromaždil tím špičkových vedcov, ktorý položil základy operačného výskumu. Po vojne sa vrátil do Cambridge, ale už v roku 1920 prešiel na Victoria University v Manchesteri, kde sa stal profesorom fyziológie a svojim výskumom pomohol objasniť funkciu svalov. Roku 1923 sa stal profesorom na University College v Londýne, kde zotrval až do emeritovania roku 1951. Vo vedeckej práci pokračoval až do roku 1966.
Podieľal sa tiež na politickom živote Británie (bol nezávislým poslancom za Univerzitu Cambridge v rokoch 1940 až 1945) a organizácii vedy. Významná je jeho činnosť v charitatívnej organizácii Academic Assistance Council, ktorá sa ujímala vedcov ohrozených Hitlerovým režimom a asi 900 ich zachránila.
Slovenská florbalová extraliga žien 2009/10

Slovenská florbalová extraliga žien v sezóne 2009/10 bol 5. ročník extraligy florbalistiek, najvyššej florbalovej súťaže žien na Slovensku, ktorú kontroluje Slovenský zväz florbalu (SZFB). Do súťaže sa prihlásilo 9 družstiev, čo je 3 družstvá menej ako v minulej sezóne. Titul získalo družstvo NTS FK-ZŠ Nemšová, ktoré vo finálovej sérii zvíťazilo nad ŠK 98 Pruské.
Systém súťaže.
Systém súťaže oproti minulej sezóne ostal podobný. Pozostával zo základnej časti, v ktorej sa stretol každý s každým dvojkolovo doma a vonku, a po ktorej nasledovalo play-off. Do play-off postúpilo 8 najlepších družstiev po základnej časti a duely sa hrali na 3 víťazné zápasy, pričom prvé 2 domáce zápasy play-off sa konali u vyššie nasadeného družstva. Novinkou bola baráž o extraligu, do ktorej sa zapojilo posledné družstvo po základnej časti, ktoré odohralo zápasy proti druhému tímu 2. ligy.
Účastníci.
Poznámka: Družstvá ŠK Lido Bratislava, IBK Malacky a FBC Strikes Sereď, ktoré skončili v minulej sezóne na 10., 11. a 12. mieste, sa do tohoto ročníka neprihlásili.
Baráž o extraligu.
Trenčín sa udržal v extralige, keď v barážovej sérii zvíťazil nad Topoľčanmi.
Bas (župan)

Bas (iný zápis: Baas; ) bol uhorský šľachtic, ktorý okolo roku 1264 zastával hodnosť kuriálneho sudcu kráľa Štefana V. V roku 1251 je doložený ako župan Trenčianskej a v roku 1264 Gemerskej stolice.
British Association for American Studies

British Association for American Studies (v doslovnom preklade z angl. „Britská asociácia pre americké štúdiá“; akronym BAAS) je profesijná organizácia združujúca výskumníkov zaoberajúcich sa amerikanistikou, založená v roku 1955. Jej cieľom je propagovať, podporovať a podnecovať výskum reálií Spojených štátov na univerzitách a ďalších školách v Spojenom kráľovstve. Jej oficiálnym sídlom je Keele University v dedine Keele, grófstve Staffordshire v Anglicku.
Od roku 1967 vydáva peer review vedecký časopis "Journal of American Studies". Zároveň publikuje ďalšie periodiká (bulletin "American Studies in Britain", vedecký časopis pre postgraduálnych a začínajúcich výskumníkov "US Studies Online"), ako aj neperiodické publikácie (napr. v edičnej sérii BAAS Paperbacks). V rokoch 19992006 vydávala tiež vedecký časopis "Resources for American Studies".
Ondrej Adler

Ondrej Adler (, "Adler András", , ; * 30. november 1782, Bratislava, Rakúske cisárstvo, dnes Slovensko – † ?) bol uhorský lekárnik, bylinkár, botanik a maliar rastlín. Po absolvovaní učňovskej doby a štúdia pôsobil ako lekárnik v Jágeri. Zaoberal sa botanikou, najmä liečivými rastlinami. Jeho viaczväzkové dielo o rastlinstve Matry zostalo v rukopise a je uložené v Maďarskom národnom múzeu v Budapešti.
Bas

Bas môže byť:
Jednodoskový počítač

Jednodoskový počítač (z angličtiny tiež SBC - single-board computer) je malý počítač s jednou doskou plošných spojov, ako je napríklad Raspberry Pi, Intel Edison, alebo 64-bitový AMD Gizmo Board. Tieto počítače však mávajú bohaté možnosti rozšírenia o ďalší hardvér, najmä vstupno/výstupné moduly. Často sa programujú pomocou osobného počítača, ktorý vo väčšine prípadov poskytuje lepšie podmienky pre beh vývojárskeho softvéru než jednodoskový počítač. Po naprogramovaní sú však tieto počítače samostatné a dokážu riadiť napríklad domáci multimediálny prehrávač, kamerový systém atď. Tieto počítače zvyčajne neobsahujú rozhranie pre pevný disk a pre trvalé uchovanie dát sa používa SD karta alebo flash pamäť.
Hardvér.
Procesor je zvyčajne založený na architektúre RISC v kombinácii s UNIX-like operačnými systémami. Aktuálne prevedenia majú až do 8 GB pamäte RAM a niekoľko GB pamäte flash pre uchovanie dát, ďalej sú prítomné jeden až dva USB porty, obrazový výstup a ďalšie vstupno výstupné zariadenia.
Softvér.
Výrobca zvyčajne ponúka k počítaču niektorú z distribúcií operačného systému Linux. K niektorým prístrojom je k dispozícii softvér pre spracovanie a rozpoznávanie obrazu.
István Nagy

István Nagy () môže byť:
Remix OS

Remix OS je operačný systém, ktorý je založený na open source projekte Android x86 (projekt Android x86 realizuje portáciu mobilného operačného systému Android na stolné počítače a ďalšie zariadenia). "Remix OS" je vyvíjaný spoločnosťou Jide Technology, ktorá bola založená troma bývalými zamestnancami spoločnosti Google v roku 2014 s cieľom stať sa súčasťou novej éry, kedy budú všetky zariadenia pracovať na mobilných platformách.
Popis.
Remix OS je založený na Androide verzie 6.x známym tiež pod označením Marshmallow. Je kompatibilný s procesormi Intel, vrátane tých v počítačoch od spoločnosti Apple. Na rozdiel od mobilného Androidu podporuje viacokenný režim (možnosť sledovať a ovládať súbežne viac aplikácií bežiacich v samostatných oknách). Okrem toho navyše prináša hlavný panel, ponuku štart a ďalšie prvky známe (nielen) z desktopových Microsoft Windows. Dodáva sa v 32- i 64bitovej verzii.
Verzia 2.0 priniesla oproti prvej Alpha verzii jednoduchú formu aktualizácií, na ktorú sú používatelia zvyknutí z ostatných systémov. Predtým sa musel stiahnuť nový ISO obraz a nainštalovať znova.
Verzia 3.0 je, oproti predošlým verziám vychádzajúcich z Androidu 5.x, novo založená na novšom Androide 6.x.
Distribúcia je k dispozícii úplne zadarmo na oficiálnych stránkach vývojárov. Rovnako ako ďalšie Linuxové distribúcie ho možno nainštalovať na pevný disk vedľa Windows, alebo spúšťať priamo z USB flash disku.
Windows IoT

Windows IoT, predtým Windows Embedded je skupina operačných systémov od firmy Microsoft, ktoré patria medzi embedded systémy. Zahŕňa operačné systémy určené pre jednoúčelové využitie napr. v ovládacích zariadeniach, tlačiarňach, hracích automatoch, bankomatoch či sieťových serveroch.
História.
Prvý Windows embedded systém Windows NT 4.0 embedded vznikol už v roku 1998 v spolupráci firmy Microsoft a VenturCom. Cieľom bolo vyvinúť úsporný, nenáročný systém, ktorý by bolo možné univerzálne používať na veľkom množstve zariadení.
Vývojové vetvy.
Windows Embedded zahŕňajú množstvo špecializovaných distribučných verzií, ktoré sú členené do vývojových vetiev.
Windows Embedded Standard.
Nové verzie systémov Windows Embedded Standard vychádzali väčšinou spoločne s novými verziami desktopových a serverových systémov Windows. Vyznačujú sa tým, že sa od klasických PC systémov príliš nelíšia.
Windows NT 4.0 Embedded.
Windows NT mal slúžiť predovšetkým pre ovládanie nápojových automatov a bežných spotrebičov. Išlo v podstate o ten istý systém, ako Windows NT 4.0, rozdiel bol v možnosti individuálneho nastavovania jednotlivých komponentov.
Štandardná podpora Windows NT 4.0 Embedded skončila v roku 2003.
Windows XP Embedded.
Windows XP Embedded boli vydané v roku 2001. Na začiatku roka 2014 využívalo približne 95% všetkých automatov (od bankomatov po hracie automaty) práve Windows XP embedded alebo desktopovú verziu Windows XP.
Vzhľadom na to, že podpora tohto systému na začiatku roka 2016 skončila, bolo nutné prejsť na novšie a podporované systémy.
Windows CE.
Windows CE je asi najznámejšou vývojovou vetvou Windows. Prvýkrát bol predstavený Billom Gatesom na výstave COMDEX v roku 1996. Systém bol určený pre menšie počítače a vďaka svojej nenáročnosti sa presadil ako základ systémov Windows Mobile, alebo SmartPhone.
Najnovšia verzia je real-time operačný systém "Windows Embedded Compact 2013"
Rozšírenie.
Za pätnásť rokov našli Windows embedded systémy široké uplatnenie, od RFID čítačiek, platobných terminálov, priemyselných strojov, po medicínske prístroje, ktoré umožňujú zdieľanie dát pomocou cloudových služieb.
Základná škola s materskou školou (Bratislava, Odborárska 2)

Základná škola s materskou školou Odborárska 2 je základná škola na Odborárskej ulici, Bratislava - mestská časť Nové Mesto.
Ako druhý cudzí jazyk si žiaci môžu vybrať nemčinu alebo španielčinu.
Základná škola (Bratislava, Gessayova 2)

Základná škola Gessayova 2 je základná škola na Gessayovej ulici, Bratislava - mestská časť Petržalka, miestna časť Háje.
V septembri 2015 sa žiaci a učitelia školy zúčastnili Európskeho týždňa športu.
Stredná odborná škola pedagogická (Bullova 2, Bratislava)

Stredná odborná škola pedagogická je stredná škola na Bullovej ulici, Bratislava - mestská časť Dúbravka.
Škola ponúka študijné odbory: